OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 940/14/5511	Žilina 11.05.2016 
EEČ: 2-43-153-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 10.3.2015 spisová značka 3 Pv 940/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa XXXXX hod. na XXXXX, po predchádzajúcom vzájomnom slovnom konflikte fyzicky napadol pošk. XXXXX tak, že sa ho pokúsil udrieť rýľom, ktorý mu poškodený zachytil a po snahe vytrhnúť mu ho z ruky obvinený spadol dolu svahom, kde za ním prišiel poškodený a po opätovnom slovnom konflikte obvinený udrel pošk. XXXXX rukou zovretou v päsť, v ktorej držal neznámy predmet, pravdepodobne rýľ, do oblasti ľavého oka, čím mu svojím konaním spôsobil pomliaždenie ľavej očnej gule so zakrvácaním do prednej očnej komory vľavo, úrazom podmienené rozšírenie  zrenice vľavo v dôsledku úrazom podmieneného odtrhnutia koreňa dúhovky vľavo, krvný výron a opuch horného a dolného očného viečka vľavo a odreninu kože  horného a dolného očného viečka vľavo, ktoré zranenia si podľa odborného vyjadrenia znalca z odboru zdravotníctva vyžiadali dobu PN v trvaní 3-4 týždne, 

Uznesením prokurátora Okresnej prokuratúry XXXXX zo dňa 10.3.2015, spisová značka 3 Pv 940/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením Okresnej prokuratúry v Žiline sp. zn. 3Pv 914/14/5511 zo dňa 10.03.2015 bolo podľa § 216 ods. 1 Tr. por. podmienečne zastavené trestné stíhanie proti obv. XXXXX, stíhanému pre prečin ublíženia na zdraví podľa § 156 ods. 1 Tr. zák., pričom mu bola určená skúšobná doba v trvaní 1 rok. 

	Konštatujem, že obv. XXXXX počas skúšobnej doby viedol riadny život, nedopustil sa žiadneho protispoločenského konania a splnil všetky zákonné podmienky na vyslovenie o osvedčení sa v skúšobnej dobe a preto som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

XXXXX
prokurátorka